Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, ki ga zastopa minister Janez Cigler Kralj, matična številka 5022860000, ID številka 76953475 (v nadaljnjem besedilu: ministrstvo)

in

xxx, ki ga zastopa xxx, matična številka xxx, davčna številka xxx (v nadaljnjem besedilu: upravičenec),

skleneta naslednjo

**P O G O D B O št. xxx**

**o sofinanciranju projekta xxx za leto 2021**

1. člen

Pogodbeni stranki uvodoma ugotavljata:

* da se je upravičenec prijavil na javni razpis za sofinanciranje projektov nevladnih organizacij s področja enakosti žensk in moških za leto 2022 (objavljen v Uradnem listu RS, št. 26/22), s projektom: xxx, št. dokumenta: xxx in
* da je minister za delo, družino, socialne zadeve in enake možnosti s sklepom, št. 4102-7/2021/xx z dne xxx odločil (v nadaljevanju: sklep), da sofinancira navedeni projekt v višini do xxx EUR.

1. člen

Predmet te pogodbe je sofinanciranje projekta xxx (v nadaljevanju: projekt*).*

Upravičenec se zavezuje, da bo projekt izvedel v skladu s to pogodbo in prijavo na javni razpis, ki je kot priloga sestavni del te pogodbe.

1. člen

Upravičenec mora projekt zaključiti do 31. oktobra 2022.

Podaljšanje roka iz prejšnjega odstavka ni možno, zamuda roka za izvedbo projekta pa predstavlja bistveno kršitev te pogodbe.

1. člen

Ministrstvo sofinancira projekt iz 2. člena te pogodbe v skupni višini največ do xxx EUR.

Če upravičenec za izvedbo projekta porabi manj sredstev, kot je to odobreno s sklepom, se delež sofinanciranja ministrstva ne spremeni.

Ministrstvo zagotavlja sredstva za sofinanciranje projekta iz proračuna Republike Slovenije za leto 2022 s proračunske postavke 130089 – Nevladne ženske organizacije.

Sredstva, ki jih prejme upravičenec po tej pogodbi, so strogo namenska, in jih sme uporabiti izključno za izvajanje izbranega projekta.

1. člen

Ministrstvo plača opravljene aktivnosti projekta na podlagi vsebinskega in finančnega pregleda vmesnega in potrjenega zaključnega poročila s prilogami ter pravilno izstavljenega in potrjenega zahtevka za izplačilo v obliki e-zahtevka. V primeru predplačila upravičenec izstavi e-zahtevek za izplačilo, zmanjšan za višino sredstev, ki jih je prejel v skladu s 6. členom te pogodbe.

Upravičenec ministrstvu izstavi e-zahtevek v skladu s predpisi, ki urejajo opravljanje plačilnih storitev za proračunske uporabnike, v katerem navede tudi številko pogodbe oz. FEP: xxx.

Če ministrstvo po pregledu zaključnega poročila ugotovi, da del aktivnosti iz prijave ni bil izveden v skladu s to pogodbo, ima pravico izplačati samo nesporen znesek pogodbenih obveznosti. Za sofinanciranje v odobreni višini, kot izhaja iz prvega odstavka 4. člena te pogodbe, mora upravičenec doseči rezultate projekta, kot jih je navedel v prijavi, in sicer:

* xxxx

V primeru, da upravičenec med izvajanjem projekta ugotovi, da določenega rezultata iz prejšnjega odstavka v celoti ali delno ne bo mogel doseči, lahko po predhodnem soglasju ministrstva, aktivnost spremeni oziroma nadomesti z drugo, o čemer se sklene aneks k pogodbi. V tem primeru se šteje, da so rezultati projekta doseženi.

Ministrstvo sredstva nakaže na transakcijski račun upravičenca št.: xxx, odprt pri: xxx.

Sredstva upravičencu se izplačajo 30. dan od prejema in potrditve pravilno izstavljenega e-zahtevka. Rok za izplačilo začne teči naslednji dan po prejemu e-zahtevka. V primeru, da ministrstvo pri pregledu e-zahtevka ugotovi pomanjkljivosti, ga zavrne in o razlogih zavrnitve obvesti upravičenca. Upravičenec je dolžan ministrstvu posredovati nov e-zahtevek. Rok za izplačilo sredstev iz proračuna začne teči znova po prejemu novega e-zahtevka.

1. člen

Upravičencu se lahko za sofinanciranje projekta izplača predplačilo v višini 30 % odobrenih sredstev. Sredstva se upravičencu nakažejo 30. dan od prejema in potrditve pravilno izstavljenega e-zahtevka za izplačilo predplačila.

1. člen

Upravičenec je dolžan najkasneje do 31. 7. 2022 ministrstvu posredovati vmesno poročilo, ki mora vsebovati vsebinsko in finančno poročilo o že izvedenih aktivnostih. K vmesnemu poročilu upravičencu ni treba predlagati dokazil. Ministrstvo je dolžno vmesno poročilo pregledati in se nanj odzvati v 15 dneh od njegovega prejema.

1. člen

Upravičenec je dolžan ministrstvu posredovati zaključno poročilo najkasneje do 7. 11. 2022. Po potrditvi zaključnega poročila s strani ministrstva upravičenec izstavi zahtevek za izplačilo v obliki e-zahtevka, in sicer najkasneje do 28. 11. 2022.

Zaključno poročilo mora vsebovati:

* vsebinsko poročilo o izvedenih aktivnostih ter doseženih rezultatih in učinkih;
* gradiva, nastala v okviru projekta (npr. seminarsko gradivo, zapisi predavanj, zapisi razprav udeleženk/udeležencev, publikacije, uradni zaključki, vabila, plakati, obvestila medijem ipd.);
* sezname udeleženk/udeležencev dogodkov, in sicer na pisnih obrazcih, kot posnetek zaslona ali na drug način, ki izkazuje število prisotnih na posameznem dogodku;
* kopije dosegljivih prispevkov v množičnih medijih o projektu;
* finančno poročilo z ustreznimi dokazili, kot izhajajo iz 12. člena te pogodbe, po postavkah iz predloga stroškovnika.

1. člen

Ministrstvo je dolžno zaključno poročilo pregledati v 10 dneh od njegovega prejema. Če ugotovi, da ga je treba dopolniti oziroma spremeniti, določi upravičencu primeren rok, v katerem mora ta predložiti popravljeno poročilo. Če upravičenec v zahtevanem roku zaključnega poročila ne dopolni oziroma spremeni, ima ministrstvo pravico odstopiti od te pogodbe in od upravičenca zahtevati vrnitev že prejetih sredstev skupaj z zakonitimi zamudnimi obrestmi, ki so obračunane od dneva prejema nakazanih sredstev do dneva vračila v proračun RS.

Če upravičenec zaključnega poročila ne predloži v roku, navedenem v tej pogodbi, ali če ministrstvo ugotovi, da so bila dodeljena sredstva porabljena nenamensko, ima ministrstvo pravico odstopiti od te pogodbe in od upravičenca zahtevati vrnitev že prejetih sredstev z zakonitimi zamudnimi obrestmi, ki so obračunane od dneva prejema nakazanih sredstev do dneva vračila v proračun RS. Če ministrstvo ugotovi, da so bila dodeljena sredstva porabljena nenamensko le v delu, lahko ministrstvo zahteva vračilo prejetih sredstev v delu, ki ni bil porabljen namensko, skupaj z zakonitimi zamudnimi obrestmi.

Ne glede na prvi odstavek tega člena lahko ministrstvo, če upravičenec niti v naknadno določenem roku zaključnega poročila ne dopolni oziroma spremeni, iz zaključnega poročila pa je razvidno, da opravljene aktivnosti iz prijave le v delu odstopajo od vsebine projekta, potrdi zaključno poročilo v delu, ki ustreza pogodbenim obveznostim, in prizna ustrezno višino sredstev glede na potrjeno vsebino zaključnega poročila.

1. člen

Upravičenec se zavezuje:

* projekt izvajati kakovostno in v skladu s predloženo prijavo;
* pridobiti predhodno soglasje ministrstva za vsako vsebinsko spremembo oziroma finančno spremembo projekta, ki presega 10 % posamezne postavke iz finančnega načrta;
* ministrstvu predložiti e-zahtevke za izplačilo in poročila v skladu s to pogodbo, in sicer na obrazcih, ki so sestavni del razpisne dokumentacije;
* skrbnici oziroma skrbniku pogodbe na ministrstvu posredovati obrazec finančnega poročila v e-obliki in sicer istočasno, kot posreduje ostali del zaključnega poročila po pošti;
* predlog vseh gradiv (tiskanih in elektronskih) pred objavo posredovati v predhodni pregled ministrstvu;
* navesti na vseh tiskanih gradivih in spletnih objavah, nastalih v okviru projekta, da projekt sofinancira ministrstvo;
* vsaj sedem dni pred dogodkom obveščati in vabiti predstavnice oziroma predstavnike ministrstva na vse javne dogodke, ki so sestavni del sofinanciranega projekta;
* na vseh tiskanih gradivih navesti besedilo: »MDDSZ ni odgovorno za informacije, ki jih vsebuje gradivo, in za njihovo nadaljnjo uporabo, ker predstavljajo poglede avtorja/avtorice.«;
* da za iste upravičene stroške ni in ne bo prejel sredstev iz drugih javnih virov financiranja ter da zunanji izvajalec ni povezana družba po pravilih zakona, ki ureja gospodarske družbe (prepoved dvojnega financiranja);
* omogočiti pooblaščeni osebi ministrstva nadzor nad izvajanjem projekta in namensko porabo sredstev ter revizijo projekta;
* hraniti dokumentacijo v zvezi s projektom še 10 let po izvedbi projekta.

1. člen

Ministrstvo sofinancira naslednje stroške izvajanja projekta:

* plačilo stroškov dela za osebe, zaposlene za projektu za polni delovni ali za del delovnega časa, vključno s povračilo stroškov v zvezi z delom, povračil in nadomestil ter drugih osebnih prejemkov v skladu z veljavno zakonodajo;
* plačilo stroškov zunanjih izvajalcev, in sicer plačilo stroškov dela, ki se ne izvaja na podlagi sklenjene pogodbe o zaposlitvi (avtorska ali podjemna pogodba) in materialne stroške iz naslova opravljanja storitev ali dobave blaga;
* plačilo posrednih stroškov, ki se izračunajo kot 15 % vseh upravičenih stroškov plač in povračil v zvezi z delom ter stroškov zunanjih izvajalcev.

Ministrstvo sofinancira delo na projektu največ do višine 20 EUR bruto/uro za projektno uro (ne glede na obliko dela).

Delo v obliki prostovoljnega dela lahko, če je izvajalec vpisan v vpisnik prostovoljskih organizacij v skladu z Zakonom o prostovoljstvu (Uradni list RS, št. 10/11, 16/11 – popr. in 82/15), predstavlja do 100 % lastne udeležbe, pri čemer se ocenjena vrednost opravljenega prostovoljskega dela vrednoti za organizacijsko delo 13 EUR/uro, za vsebinsko delo 10 EUR/uro in drugo prostovoljsko delo 6 EUR/uro.

Upravičenec lahko kot posredne stroške uveljavlja splošne stroške poslovanja: telekomunikacije (telefon, internet), elektrika, ogrevanje, komunalne storitve, najem poslovnih prostorov, stroški za drobni pisarniški material, računovodstvo, poštnina, stroški administracije in režije, potni stroški službenih poti ipd. Za te stroške zaključnemu poročilu ni potrebno prilagati računov.

Priznane stroške lastne udeležbe lahko predstavljajo zgolj tisti stroški, ki jih upravičenec lahko izkaže z dokazili o finančnih izdatkih.

1. člen

Upravičenec je dolžan k finančnemu poročilu predložiti naslednja dokazila:

1. za stroške plač in povračil v zvezi z delom:

* pogodba o zaposlitvi in drug pravni akt (npr. aneks k pogodbi), s katerim je zaposlena oseba razporejena na delo na projektu;
* izjava o prevozu na delo in z dela;
* mesečno poročilo o opravljenem delu (za 100 % zaposlene na projektu mesečno poročilo ni potrebno; če zaposleni opravlja delo na več projektih, izpolni skupno mesečno poročilo za vse projekte);
* plačilni list ali obračunski list za posamezni mesec;
* REK obrazec in individualni REK obrazec zaposlenega;
* dokazilo o plačilu davkov in prispevkov (izpis iz TRR ali potrdilo FURS o plačanih davkih in prispevkih);
* dokazilo o plačilu neto plače in drugih zakonsko obveznih prejemkov posameznega zaposlenega (izpis iz TRR);
* REGRES: odločba/sklep o letnem dopustu, obračun regresa, REK obrazec in individualni REK obrazec zaposlenega, dokazilo o plačilu regresa in dokazilo o plačilu davkov in prispevkov;
* ODPRAVNINA: sklep o odpravnini, obračun odpravnine, REK obrazec in individualni REK obrazec zaposlenega, dokazilo o plačilu odpravnine, dokazilo o plačilu davkov in prispevkov, metodologija izračuna;

2. za stroške zunanjih izvajalcev:

* dokumentacija o postopku zbiranja ponudb gospodarskih subjektov (samo v primeru, da izvajalci niso opredeljeni v finančnem načrtu),
* pogodba ali naročilnica,
* dokazilo o opravljeni storitvi/izvedbi (npr. poročilo o opravljeni storitvi, izdelki, objave, natisnjeni oglasi, fotografije, potrdilo o opravljenem usposabljanju, itd.),
* račun ali obračun,
* dokazilo o plačilu pripadajočih davkov in prispevkov in REK-2 obrazec (pri podjemni in avtorski pogodbi),
* dokazilo o plačilu računa ali obračuna;

3. za prostovoljno delo:

* mesečno poročilo o opravljenem delu na projektu.

1. člen

Obdobje upravičenih izdatkov upravičenca po tej pogodbi je od začetka veljavnosti pogodbe do 31. 10. 2022.

Upravičenec lahko sredstva med posameznimi postavkami stroškov prerazporedi do višine 10 % pogodbeno določene vrednosti, o čemer mora obvestiti ministrstvo. Za prerazporeditve, višje od tega deleža, mora predhodno pridobiti soglasje ministrstva. Za soglasje ministrstva za prenos sredstev med postavkami mora upravičenec zaprositi vsaj sedem dni pred predvideno aktivnostjo, zaradi katere je potrebno pridobiti soglasje.

Ministrstvo pri izbranemu projektu opravi nadzor nad smotrno porabo javno-finančnih sredstev ter nadzor nad izvedbo aktivnosti, opredeljenih v obrazcu 2022\_Prijava in obrazcu 2022\_Finančni načrt.

1. člen

V primeru izplačila iz proračuna, ki je v nasprotju z 11. členom te pogodbe in prejšnjim členom, se upravičenec zavezuje vrniti prejeta sredstva, skupaj z zakonitimi zamudnimi obrestmi, obračunanimi od dneva prejema nakazanih sredstev do dneva vračila v proračun RS.

1. člen

V skladu s 14. členom Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20) je pogodba, pri kateri kdo v imenu ali na račun druge pogodbene stranke, predstavnici, predstavniku ali posrednici, posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavnici ali predstavniku organa, posrednici ali posredniku organa ali organizacije iz javnega sektorja, drugi pogodbeni stranki ali njenemu predstavniku, predstavnici, zastopniku, zastopnici, posredniku, posrednici, nična.

Ministrstvo bo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričelo z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. člen

Ministrstvo ne odgovarja za škodo, ki jo upravičenec v zvezi z izvajanjem projekta povzroči tretjim osebam.

1. člen

Skrbnica oziroma skrbnik pogodbe v imenu ministrstva je xxx, v imenu upravičenca pa xxx.

1. člen

Če v času trajanja te pogodbe pride do spremembe v statusu upravičenca, se vse obveznosti iz te pogodbe prenesejo na njegovega univerzalnega pravnega naslednika.

1. člen

Morebitne spore v zvezi s to pogodbo bosta pogodbeni stranki reševali sporazumno. Če sporazum ne bo mogoč, bo spor reševalo stvarno pristojno sodišče v Ljubljani.

1. člen

Vse spremembe in dopolnitve pogodbe pogodbeni stranki uredita s pisnim aneksom k pogodbi.

1. člen

Pogodba začne veljati z dnem podpisa obeh pogodbenih strank in je sestavljena v treh enakih izvodih, od katerih prejme ministrstvo dva izvoda, upravičenec pa enega.

|  |  |  |  |  |
| --- | --- | --- | --- | --- |
|  |  | Številka: | | |
|  |  |  | | |
|  | | |  |

|  |  |  |
| --- | --- | --- |
| …………….., dne ............... |  | Ljubljana, dne .................. |

|  |  |  |
| --- | --- | --- |
| Upravičenec |  | Ministrstvo za delo, družino, socialne zadeve in enake možnosti |
|  |  |  |
| Odgovorna oseba upravičenca: |  | Janez Cigler Kralj  MINISTER |